DEĊIŻJONI TAL-KUNSILL
ta' 13 ta' Diċembru 2004
dwar il-firma u l-applikazzjoni provviżorja ta' Protokoll għall-Ftehim ta' Stabilizzazzjoni u Assoċjazzjoni bejn il-Komunitajiet Ewropej u l-Istati Membri tagħhom, minn naħa waħda, u r-Repubblika tal-Kroazja, min-naħa l-oħra, sabiex tittieħed in konsiderazzjoni l-adeżjoni tar-Repubblika Ċeka, tar-Repubblika ta' l-Estonja, tar-Repubblika ta' Ċipru, tar-Repubblika ta' l-Ungerija, tar-Repubblika tal-Latvja, tar-Repubblika tal-Litwanja, tar-Repubblika ta' Malta, tar-Repubblika tal-Polonja, tar-Repubblika ta' Slovenja, u tar-Repubblika Slovakka ma' l-Unjoni Ewropea
(2005/41/EC)
Il-KUNSILL TA' L-UNJONI EWROPEA,
Wara li kkunsidra t-Trattat li jistabbilixxi l-Komunità Ewropea, u partikolarment l-Artikolu 310 flimkien mat-tieni sentenza ta' l-Artikolu 300 (2), l-ewwel subparagrafu tiegħu,
Wara li kkunsidra l-Att ta' Adeżjoni ta' l-2003 u partikolarment l-Artikolu 6(2) tiegħu,
Wara li kkunsidra l-proposta mill-Kummissjoni,
Billi:
(1)
Fid-29 ta' Settembru 2003 il-Kunsill awtorizza lill-Kummissjoni, għan-nom tal-Komunità u l-Istati Membri tagħha, biex tinnegozja mar-Repubblika tal-Kroazja Protokoll għall-Ftehim ta' Stabbilizzazzjoni u Assoċjazzjoni sabiex tittieħed in konsiderazzjoni l-adeżjoni tar-Repubblika Ċeka, tar-Repubblika ta' l-Estonja, tar-Repubblika ta' Ċipru, tar-Repubblika ta' l-Ungerija, tar-Repubblika tal-Latvja, tar-Repubblika tal-Litwanja, tar-Repubblika ta' Malta, tar-Repubblika tal-Polonja, tar-Repubblika ta' Slovenja, u tar-Repubblika Slovakka ma' l-Unjoni Ewropea.
(2)
Dawn in-negozjati ntemmew b'suċċess u, soġġett għall-konklużjoni tiegħu f'data aktar 'il quddiem, il-Protokoll għandu jiġi ffirmat f'isem il-Komunità Ewropea.
(3)
Il-Protokoll għandu jiġi applikat provviżorjament b'effett mid-data tad-dħul fis-seħħ tal-Ftehim ta' Stabbilizzazzjoni u Assoċjazzjoni, sakemm jiġu kompletati l-proċeduri pertinenti għall-konklużjoni tiegħu,
IDDEĊIEDA KIF ĠEJ:
Artikolu 1
Il-President tal-Kunsill huwa b'dan awtorizzat jaħtar il-persuna/i mogħtija s-setgħa biex tiffirma/jiffirmaw, f'isem il-Komunità, il-Protokoll għall-Ftehim ta' Stabilizzazzjoni u Assoċjazzjoni bejn il-Komunitajiet Ewropej u l-Istati Membri tagħhom, minn naħa waħda, u r-Repubblika tal-Kroazja, min-naħa l-oħra, sabiex tittieħed in konsiderazzjoni l-adeżjoni tar-Repubblika Ċeka, tar-Repubblika ta' l-Estonja, tar-Repubblika ta' Ċipru, tar-Repubblika ta' l-Ungerija, tar-Repubblika tal-Latvja, tar-Repubblika tal-Litwanja, tar-Repubblika ta' Malta, tar-Repubblika tal-Polonja, tar-Repubblika ta' Slovenja, u tar-Repubblika Slovakka ma' l-Unjoni Ewropea, soġġett għal konklużjoni tiegħu f'data aktar 'il quddiem.
Artikolu 2
Sakemm jiġu kompletati l-proċeduri pertinenti għall-konklużjoni formali tiegħu, il-Protokoll għandu jiġi applikat provviżorjament b'effett mid-data tad-dħul fis-seħħ tal-Ftehim ta' Stabbilizzazzjoni u Assoċjazzjoni.
It-test ta' dan il-Protokoll huwa mehmuż ma' din id-Deċiżjoni.
Magħmul fi Brussel, 13 ta' Diċembru 2004.